
Број: 05-96-47/2023
Датум: 21.09.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Алексић Новице из Каракаја, за издавање еколошке дозволе за објекат ЗТР – пржионица кафе „САЛЕ“, ИЈ „Продавнива број 2“ која се налази у Каракају бр. 113 А, град Зворник, од 27.07.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору Алексић Новици из Каракаја, ЕКОЛОШКА ДОЗВОЛА за објекат ЗТР – пржионица кафе „САЛЕ“, ИЈ „Продавнива број 2“  која се налази у Каракају бр. 113 А, град Зворник, на грађевинској парцели означеној као к.ч. број: 3258/13 К.О. Зворник. 
2. Опис активности и постројења за које се издаје еколошка дозвола:
Објекат се налази са десне стране магистралног пута Зворник – Бијељина у мјесту Каракај. Основна дјелатност која се обавља у предметном објекту је прерада и паковање мљевене кафе. Сирова кафа се допрема у јутеним врећама. Сирова кафа се потом пржи, меље, пакује те даље пласира. Капацитет пржионице кафе је 500 kg/дан.
Технолошки поступак се одвија у сљедеће фазе:

· Допремање и складиштење сирове кафе, а обавља се у посебној просторији-магацину за сирову кафу.

· Обрада кафе - пржење сирове кафе обавља се у пржионику са припадајућом опремом снабдјевених пропан – бутан гасом (као енергентом) и електричном енергијом за покретање виталних склопова,

· Мљевење кафе - врши се на млиновима који су паралелно повезани тако да због квара, подешавања или било какве интервенције на неком од млинова процес континуално одвија,

· Паковање кафе - врши се у одјелу за паковање у који се пржена мљевена кафа допрема у приручним посудама из којих се врши ручно одмјеравање кафе на ваги и паковање у готову амбалажу,а затим се врши затварање  те амбалаже термоварењем на посебној термоварилици.
У предметном објекту се користи следећа опрема:

· два пржионика  за пржење кафе, капацитета 20 и 60 kg/h (шаржа)
· петнаест млинова за мљевење кафе,

· двије пакерице,

· вага,

· возила за транспорт (довоз сирове кафе и одвоз до продајних објеката).

3. Инвеститор Алексић Новица из Каракаја,  дужан је:
3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Алексић Новица из Каракаја, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Прскати и влажитит круг пословног објекта а нарочито манипулативне површине и складишне просторе.

· Вршити редовно одржавање свих интерних саобраћајница.
· Користити технички исправну опрему, радне и помоћне машине, као и вршити редовна периодична испитивања од стране овлаштене институције.
· Користити технички исправна транспортна возила.
· Адекватном организацијом рада спријечити стварање гужве и застоја.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12). 
· Заштита од повећане буке настале у процесу рада пословног објекта, може се довести у дозвољени ниво употребом уређаја  који не емитују повећан ниво буке, те звучном изолацијом извора буке или објекта или слично. 

· Смањење утицаја буке на вањску средину обезбјеђује се прописном удаљеношћу пословног објекта овог типа, од пословног објекта другог типа намјене или стамбених објеката, односно адекватном изолацијом објекта.
· Вршити редован преглед и сервис опреме и уређаја, према спецификацији произвођача.
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· Препоручују се насади високог растиња око објекта (тампон зона) ради смањења утицаја на аерозагађење и нивоа буке. Насади се могу формирати од група лишћара, четинара и шибља аутохтоног и антропогеног поријекла на прилазима комплексу тако да не ометају безбједност саобраћаја.
· Слободне површине засадити одговарајућим зеленим површинама, ниским и високим растињем.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Санитарне и фекалне отпадне воде одводити у јавну канализацију.
· Отпадне воде са манипулативних површина настале прањем и одржавањем истих преко сливних канала, цјевоводима уводити у трокоморни сепаратор масти и уља.
· Сепаратор масти и уља редовно чистити и одржавати како би се успјешно одвајале зауљене фазе приспјелог ефлуента прије пуштања у крајњи реципијент, и о томе водити евиденцију.
· Кишницу са кровова одводити кишним каналима у околне површине на локацији или у систем кишне канализације.
· Све отпадне воде треба третирати наначин да се не угрози квалитет подземних, површинских вода и земљишта.
· Вршити редовну контролу механизације у циљу спрјечавања цурења уља из машина.

· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада.
· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбент и друге загађене материје збринути као опасни отпад. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне  контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Контејнере држати на чврстој бетонској подлози, приступачној за прилаз возила комуналне службе.
· Комунални  чврсти  отпад се намјенским возилом у затвореном челичном контејнеру редовно, на еколошки прихватљив начин одвози овлаштено предузеће,  на предвиђену депонију.
· Отпад од пржења кафе и класичан комунални отпад сакупљати у намјенске водонепропусне посуде.
· Текстилне вреће у којима се допрема сирова кафа одлагати у складиште и користити за друге намјене или продавати у секундарне сировине или враћати добављачу сировине.
· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Опасан отпад збрињавати са овлаштеном институцијом.
· Водити мјесечну и годишњу евиденцију о количинама насталог отпада.
· Придржавати се свих мјера дефинисаних Планаом управљања отпадом а све у складу са Законом о управљању отпадом. 

· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду - Закон о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр. 1: Врсте  отпада које се могу јавити на предметној локацији 

	Ред. број
	Шифра
	Назив отпада

	
	02 03
	Отпади  од припреме и прераде воћа,поврћа,житарица,јестивих уља,какаоа,кафе,чаја и дувана

	1.
	02 03 01
	Муљеви од прања,чишћења,љуштења,центрифугирања и сепарације

	2.
	02 03 99
	Отпади који нису другачије спецификовани

	
	13 05*
	Садржај сепаратора уље / вода

	3.
	13 05 01*
	Чврсте материје из комора за отпад из сепаратора уље / вода

	4.
	13 05 02*
	Муљеви из сепаратора уље / вода

	   5.
	13 05 03*
	Муљеви од пресретача

	6.
	13 05 06*
	Уља из сепаратора уље / вода

	7.
	13 05 07*
	Зауљена вода из сепаратора уље / вода

	8.
	13 05 08*
	Мјешавине отпада из коморе за отпад из сепаратора уље / вода

	
	15
	Отпад од амбалаже, апсорбенти, крпе за брисање, филтерски материјали и заштитне тканине, ако није другачије спецификовано

	9.
	15 01
	Амбалажа (укључујући посебно сакупљену амбалажу у комуналном отпаду)

	10.
	15 01 01
	Папирна и картонска амбалажа

	11.
	15 01 02
	Пластична амбалажа

	12.
	15 01 07 
	Стаклена амбалажа

	13.
	15 01 09
	Текстилна амбалажа

	
	20
	Општински отпад (кућни отпад и слични комерцијални и индустријски отпад), укључујући одвојено сакупљање фракције

	14.
	20 01 01
	Папир и картон

	
	20 03
	Остали комунални отпади

	15.
	20 03 01
	Мијешани комунални  отпад

	16.
	20 03 99
	Комунални отпади који нису другачије спецификовани


            3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.
            3.3.5.   Мјере након затварања постројења
· Потребно је извршити измјештање опреме.
· Сав отпадни материјал уклонити у складу са његовим карактеристикама.
· Извршити пренамјену објекта у складу са дјелатношћу која ће се обављати у објекту.
         3.4. Инвеститор, Алексић Новица из Каракаја, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12).
Табела 2: Граничне вриједности,толерантне вриједности и граница толеранције за заштиту здравља људи

	Загађујућа материја
	Период усредњавања
	Гранична вриједност
	Граница толеранције


	Толерантна вриједност

	SO2
	1 час
	350 µg/m3
	150 µg/m3
	500 µg/m3

	SO2
	24 часа
	125 µg/m3
	-
	125 µg/m3

	SO2
	Календарска година
	50 µg/m3
	-
	50 µg/m3

	NO2
	1 час
	150 µg/m3
	75 µg/m3
	225 µg/m3

	NO2
	24 часа
	85 µg/m3
	40 µg/m3
	125 µg/m3

	NO2
	Календарска година
	40 µg/m3
	20 µg/m3
	60 µg/m3

	PM10 
	24 часа
	50 µg/m3
	25 µg/m3
	75 µg/m3

	PM10
	Календарска година
	40 µg/m3
	8 µg/m3
	48 µg/m3

	CO
	8 часова 
	10 mg/m3
	6 mg/m3
	16 mg/m3

	CO
	24 час
	5 mg/m3
	5 mg/m3
	10 mg/m3

	CO
	Календарска година
	3 mg/m3
	-
	3 mg/m3


Табела 3: Циљна вриједност за приземни озон

	             Циљ
	Период рачунања просјечне вриједности
	      Циљна вриједност

	Заштита здравља људи
	Максималнадневна осмочасовна средња вриједност
	120µg/m3
(напомена 1)


Уредба о вриједностима квалитета ваздуха(„ Службени гласник Републике  Српске“ број 124/12)

Напомена1: не смије се прекорачити више од 25 дана по календарској години у току три године    мјерења
Концентрације опасне по здравље људи и концентрације о којима се извјештава јавност

Табела 4: Концентрације сумпор диоксида и азот диоксида опасне по здравље људи 
	
Загађујућа материја
	Концентрација опасна по здравље људи

	
Сумпор диоксид
	
500µg/m3

	
Азот диоксид
	                                 400 µg/m3


Уредба о вриједностима квалитета ваздуха(„ Службени гласник Републике  Српске“ број 124/12)

Концентрације опасне по здравље људи мјере се током  три узастопна сата  на локацијама репрезентативним на квалитет ваздуха на подручју чија површина није мања од 100 км2.али у зони или агломерацијама,ако  је њихова површина мања.
Табела 5: Концентрације приземног озона опасне по здравље људи и концентрације о којима се извјештава јавност

	Сврха
	Период усредњавања
	            Граница

	Обавјештење
	1 sat
	180µg/m3

	Упозорење
	1 sat(1)
	               240µg/m3


(1)У циљу доношења краткорочних акционих планова ради заштите здравља људи или животне ококлине,по потреби у зони или агломерацијама утврђује се или предвиђају прекорачења границе у току три узастопна сата.

Максималне дозвољене концентрације за заштиту здравља људи у случају намјенских мјерења

Табела 6: Максимална дозвољена концентрација за чађ

	Перид усредњавања
	Максимална дозвољена вриједност

	Један дан
	
125µg/m3

	Календарска година
	50 µg/m3


Табела 7: Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 8: Граничне вриједности индикатора буке на отвореном и у затвореном простору

	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент – јавну канализацију морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела бр. 9:  Дозвољене граничне вриједности параметара у отпадним водама које се могу испуштати у јавну канализацију:

	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	5

	4.
	Укупне суспендоване материје
	g/m3
	500

	5.
	БПК5
	g/m3
	*

	6.
	ХПК
	g/m3
	*

	7.
	Амонијачни азот
	g/m3
	40

	8.
	Нитритни азот
	g/m3
	10

	9.
	Нитратни азот
	g/m3
	-

	10.
	Укупни азот
	g/m3
	100

	11.
	Укупни фосфор
	g/m3
	5


5. Мониторинг
         5.1.  Одговорно лице Алексић Новица из Каракаја, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр. 10: План мониторинга     
	Предмет
мониторинга
	Параметар који се осматра
	Мјесто вршења мониторинга
	Вријеме и начин вршења
мониторинга
	Разлог због чега се врши мониторинг 
	Рокови


	Квалитет ваздуха
	Емисија загађујућих 

материја на локацији  објекта
	Круг пословног  објекта према најближим објектима у окружењу.
	Мјерење  вршити у 

складу са  Уредбом о

вриједностима  квалитета 

ваздуха(„Сл.гл.Републике Српске“ бр. 124/12) .


	Утврђивање и провјера  
загађења  на локацији пословног објекта и утицај на околне објекте у окружењу.
	По налогу надлежног инспектора,  у случају акцидента или жалби грађана

	Ниво буке


	Укупан ниво буке  на локацији

пословног  објекта
	На локацији пердметног

објекта према 

најближим објектима у окружењу.
	Мјерење буке вршити у складу са  Правилником о граничним вријдностима интензитета буке(„Сл.гласник Репблике Српске”,
бр.02/2023) при пуном раду ппословног објекта.
	Утврђивање 

утицаја на околне објекте у непосредном окружењу.
	По налогу  надлежног инспектора или жалби грађана

	Квалитет отпадних вода


	Физичко хемијски и биолошки параметри-основни показатељи квалитета воде


	На испусту воде из сепаратора у  крајњи реципијент- јавну канализацију
	У складу с Правилником о условима испуштања отпадних вода у   јавну канализацију  („Сл.гл“ Републике Српске бр. 44/01).
	Утврђивање и провјера квалитета воде која потиче 

са манипулативних површина
	По налогу  надлежног  инспектора или акцидентних ситуација

	Квалитет земљишта


	Физичко

хемијске

параметри

(тешки метали, нафтни угљоводониции др.)

	У оквиру и ван пословне парцеле.
	У  складу са Правилником о граничним и ремедијационим вриједностима загађујућих,
штетних и опасних материја у земљишту(„Службени гласник Републике Српске“,бр.82/21)
	Утврђивање

степена и врсте

евентуалне

контаминираности

земљишта
Само у случају

акцидентних

ситуација
	Само у случају

акцидентних

ситуација




5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Алексић Новица из Каракаја, дана 27.07.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат ЗТР – пржионица кафе „САЛЕ“, ИЈ „Продавнива број 2“  која се налази у Каракају бр. 113 А, град Зворник, на грађевинској парцели означеној као к.ч. број: 3258/13 К.О. Зворник.
         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која поседује лиценцу за обављање дјелатности из области заштите животне средине, број: 28-Е/07 од 10.12.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 258/23 од 25.07.2023.године, приложио и сљедећу документацију:
· Рјешење, Општински секретеријат за привреду, стамбене и комуналне послове, број: 361-59/75-04 од 09.06.1975.год.

· Рјешење, Општински секретеријат за привреду, стамбене и комуналне послове, број: 361-25/76-03 од 08.03.1976.год.

· Рјешење, Основни суд у Зворнику, број: 59/2003 од 27.02.2003.год.

· Рјешење, МХ „ЕРС“ЗЕДП „Електро – Бијељина“ а.д. Бијељина, РЈ ЕД ЗВОРНИК, Пословница Зворник, број: 46/09 од 23.03.2009.год.

· Уговор о одвозу смећа са А.Д. „ВОДОВОД И КОМУНАЛИЈЕ“ Зворник, број: 1732 од 10.08.2009.год.

· Скица снимања, Републичка управа за геодетске и имовинско – правне послове, ПЈ Зворник, д.о.о. „ГЕОМАТИЦ“ ПЈ Зворник, од 16.07.2015.год.
· Рјешење, Одјељење за привреду и друштвене дјелатности, Градска управа Града зворник, број: 08-350-264/19 од 01.10.2019.год.
· Увјерење, Управа за индиректно опорезивање, број: 04/1-17-1-УПЈР/1-6798-2/22 од 03.10.2022.год.
· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 28.07.- 28.08.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила

      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

